Diari Oficial de la Generalitat Valenciana


Sumari del DOGV 918, del 07-10-1988 (1988/812118)

RESOLUCIÓ de 22 de setembre de 1988, de la Direcció General de Serveis Socials de la Conselleria de Treball i Seguretat Social, per la qual es convoca la concessió de subvencions per a projectes d'investigació en Serveis Socials.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   918

Data del DOGV
:   07-10-1988

Secció del DOGV
:   ALTRES DISPOSICIONS

Número del document
:   1988/812118


Data del document
:   22-09-1988

Organisme emissor
:   Conselleria de Treball i Seguretat Social

Tipus de document
:   Resolució

Resolució de 22 de setembre de 1988, de la Direcció General de Serveis Socials, de la Conselleria de Treball i Seguretat Social, per la qual es convoca la concessió de subvencions per a projectes d'investigació en Serveis Socials.  
Entre les responsabilitats pròpies de la Direcció General de Serveis Socials està la de fomentar la investigació bàsica per tal de promoure Els recursos socials escaients, orientar els processos de creixement i acomplir els objectius que estableix el pla quatriennal.  
Això fa que el programa d'investigació per al curs 1988-89 comporte dos tipus d'ajudes per a la investigació:  
a) Les accions d'estímul, encaminades a la promoció d'investigacions, incloses les tesis doctorals, l'objecte de les quals siga la política social, els problemes socials, el benestar social i els serveis socials, més que més aquells conduents a aplicar els coneixements científics i tècnics en les àrees previstes en el PEV-II.  
b) La investigació per al perfeccionament de la qualitat dels recursos socials orientada a aquells aspectes declarats prioritaris en la planificació general.  
En atenció d'aquests motius i d'acord amb les disposicions vigents, resolc:  
Primer-.- Objecte de la subvenció.  
Les subvencions tenen com a finalitat, d'una banda, fomentar amb caràcter d'estímul aquelles investigacions, incloses les tesis doctorals, el fi de les quals siga la política social, els problemes socials, el benestar social i Els serveis socials amb prioritat per a aquells que estiguen encaminats a aplicar els coneixements científics i tècnics en les àrees considerades en el PEV-II i, d'altra, fomentar la investigació per al perfeccionament de la qualitat dels recursos socials orientada vers aquells aspectes declarats prioritaris en la planificació general.  
Segon: Quantia total de les subvencions.  
En concepte d'estímul a investigacions s'hi destina una quantitat total de 5.000.000 de pessetes i, en concepte d'ajudes a la investigació per a perfeccionament de la qualitat, un total de 38.915.697 de pessetes.  
Tercer.- Sol·licitants.  
Podran concórrer a aquesta convocatòria:  
a) Aquelles persones que realitzen llurs investigacions en Centres, Institucions, Facultats, Escoles o altres unitats de la Comunitat Valenciana.  
b) Aquelles persones i grups amb acreditada capacitat investigadora en les matèries objecte d'aqueste resolució.  
Quart: Projectes d'investigació convocats.  
Les investigacions convocades amb caràcter prioritari són:  
a) Elaboració d'un programa informatitzat per unificar les fitxes socials i establir els canals de recollida d'informació dels usuaris.  
b) Unitat didàctica sobre serveis socials per tal d'implantar-la en el sistema escolar.  
c) Anàlisi i diagnòstic de la problemàtica de la Tercera Edat en la Comunitat Valenciana: situació actual, evolució i prospectiva.  
d) Incidència dels mals tractes a dones i menors en la Comunitat Valenciana.  
e) Sistemes d'avaluació dels Serveis Socials.  
f) Estudi sociològic dels Barris d'Acció Preferent.  
Cinquè.- Documentació.  
A fi de participar en la convocatòria haurà de presentar-se per duplicat la documentació següent:  
- Instància, amb dades personals i número de compte bancari del sol·licitant per a ingressar-hi, si s'escau, la subvenció, especificant-hi si es tracta de «Ajuda d'estímul a la investigació» o «Ajuda a la investigació per al perfeccionament de la qualitat dels recursos socials».  
- Currículum dels sol·licitants amb les certificacions pertinents que acrediten llur capacitat.  
- Projecte d'investigació on ha de constar fonamentació, justificació del projecte amb hipòtesis i objectius del treball amb explicació de la metodologia a utilitzar i distribució de les fases de la investigació, quantificant el temps de realització de cadascuna d'elles.  
- Pel que fa a les tesis doctorals, certificació del catedràtic que se'n responsabilitza de la direcció.  
Sisé.- Lloc de presentació.  
Registre de la Direcció General de Serveis Socials.  
Passeig de l'Albereda, 16 - 46409 - València.  
Seté.- Termini de presentació.  
Trenta dies hàbils a partir de l'endemà de la publicació al DOGV d'aquesta Resolució.  
Vuité.- Resolució.  
Rebudes per la Direcció General de Serveis Socials les sol·licituds, aquesta resoldrà segons les dades existens en l'expedient en un termini de trenta dies.  
Nové.- Pagament i justificació de les subvencions.  
- El primer pagament per un import del 50% de la subvenció s'ingressarà, després de dictada resolució i en el transcurs del trimestre següent, en el compte assenyalat pels sol·licitants.  
- El segon pagament pel 40%, s'ingressarà en el mateix compte prèvia certificació de treball conclòs d'acord amb el projecte inicial aprovat, del Director General de Serveis Socials.  
- El tercer pagament del 10% restant, s'ingressarà en el mateix compte, després de presentada la corresponent reelaboració del text de la investigació per a la seua publicació.  
- En el cas que la Direcció General de Serveis Socials no creguera avinent l'edició del text de la investigació reelaborat, el tercer pagament del 10% s'ingressarà en el mateix compte en un termini no superior a trenta dies posteriors a l'ingrés del segon pagament.  
Desé.- La Direcció General de Serveis Socials es reserva les facultats següents.  
1. Publicació del treball realitzat o part d'aquest, prèvia reelaboració del text per part dels investigadors a fi d'adaptar-lo a les característiques usuals de les edicions de la Direcció General de Serveis Socials.  
2. A través del seu Servei de Planificació, la Direcció General de Serveis Socials, podrà demanar informació sobre la marxa i realització del treball, així com utilitzar Els resultats obtinguts en la manera que crega avinent per a les seues necessitats.  
3. En tot treball d'investigació posterior que puguen publicar Els interessats utilitzant dades relacionades amb l'estudi objecte d'aquestes ajudes, caldrà deixar constància del patrocini de la Direcció General de Serveis Socials de la Conselleria de Treball i Seguretat Social de la Generalitat Valenciana.  
DISPOSICIO FINAL  
Aquesta Resolució vigirà l'endemà de la publicació al Diari Oficial de la Generalitat Valenciana.  
València, 15 de juliol de 1988.   
El Director General de Serveis Socials:   
Antoni Torres i Salvador.